Аламиа, Геннади Шьаликәа-иԥа

Геннади Шьаликәа-иԥа Аламиа (; , Кәтол ақыҭа, Очамчыра араион) — Аԥсны шәҟәыҩҩы, поет, политик.

Абиографиа
Диит 1949 шықәса ԥхынгәымза 24 рзы Кәтол ақыҭа Очамчыра араион. 1966 шықәсазы дҭалоит А.М.Горки ихьӡ зху Аҟәатәи аҳәынҭқарратә педагогтә институт афизика-математикатә факультет. 1968 шықәсазы дцоит Москваҟа - дҭалоит А.М.Горки ихьӡ зху Москватәи Алитературатә институт. Далгеит 1973 шықәсазы.

Генади Аламиа - ауаажәларратә хеидкыла, жәлар рфорум «Аидгылара» аиҿкааҩцәа дыруаӡәкуп, редакторс даман абри афорум агазет «Аидгылара». Уаанӡа аус иуан ажурнал «Амцабз»
аредакциаҿ.

Ҳазҭагылоу аамҭазы Генади Аламиа аԥсуа-абаза (абаза) жәлар адунеижәларбжьаратәи рассоциациа маӡаныҟәгаҩ хадас дамоуп, дыҟоуп иара убас аџурнал «Абаза» аредактор хадас.

Акьыԥхь аҿы дцәырҵит 1964 шықәсазы.

Абиблиографиа
Адәы иаҵәа. Аҟәа, 1971 шықәса.
Мышкы аԥсҭазаара. Аҟәа, 1976 шықәса.
Амцажәла. Аҟәа, 1979 шықәса.
Аҳаԥи ацәашьи. Аҟәа,1979 шықәса.
Аԥшьа ҭыԥ. Аҟәа,1982шықәса.
Хара ицатәуп. Аҟәа, 1985 шықәса.
Иҟоуп ус амшқәа. Аҟәа, 1987 шықәса.
Геннади Аламиа иеиҭагамаҭақәоуп Шекспир - «Акрал Лир», «Иули Цезар», Кальдерон - «Аԥсҭазаара ԥхыӡуп», А.Грибоедов - «Зыхшыҩ зызрыцҳараз», хаз-хаз еизгақәаны иҭыҵхьоу К. Хетагуров, М.Чкуту рырӡиамҭақәа.
Геннади Аламиа дравторуп жәлар рҳәамҭа шьаҭас измоу Апсны агимм ажәакәа.

Алитература

Азхьарԥшқәа
Аламиа Геннадий Шаликович 
Аламиа Геннади Шьаликәа-иԥа 

Акатегориа:Аԥсны ашәҟәыҩҩцәа
Акатегориа:Аԥсны апоетцәа
Акатегориа:Аԥсны Жәлар реизара 1-тәи ааԥхьара адепутатцәа
Акатегориа:Аԥсны аполитикцәа
Акатегориа:Аламиаа
Акатегориа:1949 шықәсазы ииз
Акатегориа:Ԥхынгәымза 24 рзы ииз